IMISLab/GreekWikipedia huggingface dataset:
Έσπερος Α.Ο.Π.Α.

Ο Αθλητικός Όμιλος Έσπερος Παναγιάς Αλεξιώτισσας, γνωστός και με τη συντομογραφία Έσπερος Α.Ο.Π.Α., είναι ελληνικός αθλητικός σύλλογος που δραστηριοποιείται στη συνοικία Παναγία Αλεξιώτισσα της Πάτρας, στο Νομό Αχαΐας, όπου και βρίσκεται η έδρα του, το Δημοτικό Κλειστό Γυμναστήριο «Παναγία Αλεξιώτισσα». Επίσημο έτος ίδρυσης του συλλόγου είναι το 2004 και προέκυψε από τη συγχώνευση του Έσπερου Πατρών (ίδρυση 1978) και του Α.Ο. Παναγιάς Αλεξιώτισσας (ίδρυση 1987). Αγωνίζεται με χρώματα το κίτρινο και το μαύρο και διατηρεί ως σήμα το αστέρι και το κλαδί ελιάς. Διατηρεί τμήματα καλαθοσφαίρισης όλων των ηλικιών.

 Επίσημο έτος ίδρυσης του συλλόγου είναι το 2004 και προέκυψε από τη συγχώνευση του Έσπερου Πατρών (ίδρυση 1978) και του Α.Ο. Παναγιάς Αλεξιώτισσας (ίδρυση 1987). Ξεκίνησε την πορεία του από το τοπικό πρωτάθλημα που διοργανώνει η Ε.Σ.Κ.Α.Η., την κορυφή του οποίου κατέκτησε την περίοδο 2004-05.Κατά την παρθενική του συμμετοχή στη Γ' Εθνική Κατηγορία το 2005-06, ο σύλλογος κατέλαβε τη 12η θέση στον τελικό βαθμολογικό πίνακα του 1ου Ομίλου Νότου επιστρέφοντας στις κατηγορίες της Ε.Σ.Κ.Α.Η.Η εκ νέου κατάκτηση του πρωταθλήματος της Α' Κατηγορίας Ανδρών της Ένωσης την περίοδο 2008-09 επέτρεψε στην πατρινή ομάδα να αγωνιστεί εκ νέου σε εθνικο επίπεδο.Κατά την περίοδο 2009-10 η ομάδα ολοκλήρωσε τις αγωνιστικές της υποχρεώσεις στην 9η θέση της βαθμολογίας παραμένοντας στη Γ' Εθνική. Την επόμενη χρονιά, 2010-11 με 22 νίκες και 4 ήττες βρέθηκε στη 2η θέση του ομίλου της, διεκδικώντας ανεπιτυχώς την άνοδο στη Β' Εθνική Κατηγορία μέσω μπαράζ. Η άνοδος στη Β' Εθνική Κατηγορία επετεύχθη τελικά την επόμενη αγωνιστική περίοδο, 2011-12, οπότε και ο Έσπερος αναδείχθηκε Πρωταθλητής στον όμιλό του.Η παραμονή του συλλόγου στη νέα αυτή κατηγορία αποδείχθηκε βραχύβια. Ο Έσπερος έλαβε μέρος στο Πρωτάθλημα του Ομίλου Νότου της Β' Εθνικής για την περίοδο 2012-13, ολοκληρώνοντας τις αγωνιστικές του υποχρεώσεις στη 12η θέση του βαθμολογικού πίνακα, εντός της ζώνης του υποβιβασμού. Κατά την τρέχουσα αγωνιστική περίοδο, 2013-14, ο Α.Ο. Γαλατσίου διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Νότου. Έχοντας συγκεντρώσει 11 νίκες και 13 ήττες, κατέλαβε την 8η θέση της τελικής βαθμολογίας εξασφαλίζοντας την παραμονή του.Έδρα του συλλόγου είναι το Δημοτικό Κλειστό Γυμναστήριο «Παναγία Αλεξιώτισσα», χωρητικότητας 361 καθήμενων θεατών. Πρόεδρος του διοικητικού συμβουλίου είναι ο Κώστας Μαρλαφέκας, ενώ καθήκοντα προπονητή διατηρεί από το Μάιο του 2014 ο Ανδρέας Κεσαπίδης. Το ρόστερ του Έσπερου για την αγωνιστική περίοδο 2013-14 συνέθεσαν οι παρακάτω αθλητές: Η γυναικεία ομάδα του Έσπερου παρουσιάζει μεγάλη ενεργητικότητα σε επίπεδο ακαδημιών, έχοντας εξελιχθεί σε υπολογίσιμη δύναμη στα Πρωταθλήματα Αχαΐας-Ηλείας. Σε επίπεδο ενηλίκων γυναικών η ανώτερη Κατηγορία που έχει ποτέ φθάσει είναι η Α2 Εθνική. Έσπερος Α.Ο.Π.Α. Αρχειοθετήθηκε 2014-10-11 στο Wayback Machine., επίσημος ιστότοπος.
Γιαν Κόξι

Ο Γιαν Κόξι (φλαμανδικά: Jan Coxie, Μέχελεν, βαπτ. 26 Φεβρουαρίου 1629 - Μέχελεν, 1670) ήταν Φλαμανδός ζωγράφος και σχεδιαστής, γνωστός για τα τοπία του. Ήταν μέλος της οικογένειας καλλιτεχνών Κόξι, οι οποίοι διαδραμάτισαν σημαντικό ρόλο στην εξέλιξη της φλαμανδικής ζωγραφικής κατά τον 16ο και 17ο αιώνα.

 Ο Γιαν Κόξι γεννήθηκε στο Μέχελεν, γιος του Μίχιελ Κόξι ΙΙΙ. Ήταν δισέγγονος του Μίχιελ Κόξι, ενός από τους κορυφαίους ζωγράφους της φλαμανδικής και ολλανδικής Αναγέννησης, γνωστού και ως "Φλαμανδός Ραφαήλ". Ο Γιαν πιθανότατα εκπαιδεύτηκε από τον πατέρα του και έγινε μέλος στη Συντεχνία του Αγίου Λουκά το 1651. Ο Γιαν Κόξι νυμφεύτηκε τη Γιοάννα Μπισέτ το 1650 ή το 1667, σύμφωνα με άλλες πηγές. Η Γιοάννα ήταν αδελφή του ζωγράφου Σαρλ Εμμανυέλ Μπισέτ, που προερχόταν επίσης από το Μέχελεν, αν και είχε εγκατασταθεί στην Αμβέρσα όπου ήταν διευθυντής της Ακαδημίας της Αμβέρσας.Δύο από τους γιους του Γιαν έγιναν ζωγράφοι: Ο Γιαν Αντόνι Κόξι, ο οποίος έκανε διεθνή σταδιοδρομία ως προσωπογράφος και ο Γιαν Μίχιελ Κόξι, ο οποίος παρέμεινε στο Μέχελεν, όπου εργάστηκε ως ζωγράφος ιστορικών θεμάτων. Αυτά τα τρία μέλη της οικογένειας Κόξι ορισμένες φορές συγχέονται, καθώς το πρώτο τους όνομα είναι "Γιαν".Ο Γιαν Κόξι εργάστηκε στο Μέχελεν κατά το μεγαλύτερο μέρος της ζωής του. Ο Λίμπερτ ντε Πέπε (Libert de Paepe), ηγούμενος της Μονής Abdij van Park (μονή του Πάρκου) στο Χέφερλεϊ ήταν μεγάλος θαυμαστής του Κόξι και του παράγγειλε τουλάχιστον τριανταέναν πίνακες. Ήταν το μόνο μέλος της οικογένειας Κόξι που ειδικεύτηκε στα τοπία. Λίγα μόνον έργα του είναι γνωστά. Πρόκειται συνήθως για τοπία, στα οποία περιλαμβάνεται και κάποια θρησκευτική σκηνή, αν και μερικά από αυτά είναι "τοπογραφικά" τοπία. Παράδειγμα για τα πρώτα είναι οι δύο πίνακες με το ίδιο θέμα Η Άγαρ και ο Άγγελος στην ερημιά (ένα σήμερα βρίσκεται στο Ανάκτορο Καλών Τεχνών της Λιλ και το άλλο στο Μουσείο Φογκ (Κέιμπριτζ Μασσαχουσέτης)), ενώ ορισμένα έργα που δημιούργησε για τη "μονή του Πάρκου" στο Χέφερλεϊ (βρίσκεται λίγο νοτιότερα από το Λέουβεν), απεικονίζουν σκηνές από τον βίο του Αγίου Νόρμπερτ του Ξάντεν, όπως η συνάντηση μεταξύ Αγίου Νόρμπερτ και Γοδεφρείδου.Στους πίνακες της μονής του Πάρκου συγκαταλέγονται και τοπογραφικά τοπία, όπως το τοπίο με άποψη του Χέφερλεϊ. Τέσσερα έργα στη μονή (τεκμηριώνονται το 1651) έχουν μικρότερες μορφές που ζωγράφισε ο Γιαν φαν Ρίντελ, ενώ τα δύο άλλα υπογεγραμμένα δεν φέρουν μορφές. Κατάλογος Φλαμανδών ζωγράφων Φλαμανδική ζωγραφική Πολυμέσα σχετικά με το θέμα Jan Coxie στο Wikimedia Commons
Καταβόθρα Θεσπρωτίας

Η Καταβόθρα (πρώην Λιγοράτιον) είναι χωριό του δήμου Ηγουμενίτσας στον νομό Θεσπρωτίας της Ηπείρου. Σύμφωνα με τα στοιχεία της απογραφής του 2011, ο πληθυσμός της ανέρχεται στους 250 μόνιμους κατοίκους.

 Η Καταβόθρα είναι κτισμένη σε υψόμετρο 120 μέτρων στα νοτιοανατολικά της Ηγουμενίτσας, σε κοντινή απόσταση από το Μαργαρίτι. Αρχικά ο οικισμός ήταν γνωστός ως Λιουαράτι, ενώ μέχρι το 1928 έφερε την ονομασία Λιγοράτιον. Η ιστορία του χωριού φαίνεται να ξεκινάει κατά τα τέλη του 16ου αιώνα όταν στην περιοχή εγκαταστάθηκαν κάτοικοι της γειτονικής Ντόμπρας που καταστράφηκε από πειρατική επιδρομή. Αργότερα, οι συγκεκριμένοι εξισλαμίστηκαν κατά τη διάρκεια του 17ου αιώνα. Η Καταβόθρα εξελίχθηκε σε έδρα των Τσαπάρη, οι οποίοι υπήρξαν για αιώνες αγάδες της περιοχής του κάμπου του Μαργαριτίου. Γνωστοί εκπρόσωποι της οικογένειας ήταν οι Σουλεϊμάν και Χασάν Τσαπάρη που ηγήθηκαν κατά τα τέλη του 18ου αιώνα δύο αποτυχημένων εκστρατειών για την καθυπόταξη του Σουλίου και ο Χαλίμι Τσαπάρη που το 1847 συμμετείχε στην επανάσταση του Ζεϊνέλ Γκιολέκα. Μετά την αποτυχία της συγκεκριμένης εξέγερσης, μέλη της οικογένειας αιχμαλωτίστηκαν και εξορίστηκαν από τις οθωμανικές αρχές. Κατά τη διάρκεια των Βαλκανικών Πολέμων η Καταβόθρα προσαρτήθηκε, μαζί με την υπόλοιπη Θεσπρωτία, στην Ελλάδα. Από τα τέλη του 1924 μέχρι το 1927 εγκαταστάθηκαν προσωρινά στον οικισμό Έλληνες πρόσφυγες από την Καππαδοκία. Το 1930 ιδρύθηκε δημοτικό σχολείο και λειτουργούσε ταχυδρομικό γραφείο. Το 1940, σύμφωνα με τα προσωρινά αποτελέσματα της απογραφής εκείνου του έτους, ο πληθυσμός του ανερχόταν στους 663 κατοίκους από τους οποίους οι 542 ήταν Τσάμηδες. Στα τέλη του 1944, κατά τη διάρκεια της απελευθέρωσης της Θεσπρωτίας από την γερμανική Κατοχή, οι μουσουλμάνοι της Καταβόθρας εγκατέλειψαν τον οικισμό και κατέφυγαν στην Αλβανία. Κατά τα πρώτα μεταπολεμικά χρόνια, στην Καταβόθρα εγκαταστάθηκαν βλαχόφωνοι νομαδοκτηνοτρόφοι προκειμένου να καλυφθεί πληθυσμιακά το κενό των Τσάμηδων. Σύμφωνα με την τελευταία διοικητική διαίρεση (Σχέδιο Καλλικράτης) αποτελεί έδρα τοπικής κοινότητας της δημοτικής ενότητας Μαργαριτίου του Δήμου Ηγουμενίτσας. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η κεντρική εκκλησία της Καταβόθρας είναι αφιερωμένη στους Αγίους Κωνσταντίνο και Ελένη. Στο χωριό υπάρχουν τα απομεινάρια του παλιού τζαμιού του Ιζέτ Λαβίδα. "Μεγάλη Ελληνική Εγκυκλοπαίδεια" τομ.ΙΔ΄, σελ.26.
1SWASP J140747.93-394542.6

Ο 1SWASP J140747.93-394542.6 (συχνά αναφερόμενος με τη συντομογραφία 1SWASP J140747 ή J1407) είναι αστέρας παρόμοιος με τον Ήλιο, στον αστερισμό Κένταυρο και σε απόσταση περίπου 420 ετών φωτός από τη Γη. Είναι σχετικά νεαρός αστέρας (η ηλικία του υπολογίζεται σε 16 εκατομμύρια χρόνια) και η μάζα του είναι περίπου το 90% της ηλιακής. Ο αστέρας έχει φαινόμενο μέγεθος 12,3 και είναι ορατός με τηλεσκόπιο. Το όνομα του προέρχεται από τις ουράνιες συντεταγμένες του και το πρόγραμμα SuperWASP (αρχικά του: Wide Angle Search for Planets). Ο J1407 τακτικά και σε μεγάλο βαθμό επισκιάζεται και διαθέτει σε τροχιά ένα τουλάχιστον μεγάλο ουράνιο σώμα, τον 1SWASP J1407b (J1407b), που πιστεύεται ότι είναι είτε ένας μεγάλος Αέριος γίγαντας πλανήτης ή ένας καφέ νάνος με ένα πελώριο σύστημα δακτυλίων.

 Η ανακάλυψη του συστήματος J1407 και οι ασυνήθιστες εκλείψεις του επισημάνθηκαν για πρώτη φορά από μια ομάδα με επικεφαλής τον αστρονόμο Έρικ Μαμάτζεκ του Πανεπιστημίου του Ρότσεστερ το 2012. Η ύπαρξη και οι παράμετροι του συστήματος των δακτυλίων γύρω από τον J1407b συνάχθηκαν από την παρατήρηση μιας ιδιαίτερα μακράς και περίπλοκης έκλειψης του μητρικού αστέρα, διάρκειας 56 ημερών, κατά τη διάρκεια του Απριλίου και του Μαΐου του 2007. Ο με μικρή μάζα J1407b έχει αναφερθεί ως ένας «Κρόνος με αναβολικά» ή «Σούπερ Κρόνος» λόγω του τεράστιου συστήματος δακτυλίων με ακτίνα περίπου 90 εκατομμύρια χιλιόμετρα (0,6 AU). Η περίοδος τροχιάς του J1407b υπολογίζεται περίπου στη μια δεκαετία (3,5 με 13,8 έτη), και η μάζα του το πιθανότερο αγγίζει περίπου 13 έως 26 φορές τη μάζα του Δία, αλλά με σημαντική αβεβαιότητα. Το ουράνιο αυτό σώμα μπορεί να αποκλειστεί ότι είναι αστέρας με ποσοστό βεβαιότητας μεγαλύτερο από 99%. Το σύστημα των δακτυλίων εκτιμάται ότι έχει μάζα παρόμοια με αυτή της Γης. Ένα μεγάλο κενό στους δακτυλίους περίπου 61 εκατομμύρια χιλιόμετρα (0,4 AU) από το κέντρο θεωρείται ως έμμεση απόδειξη για την ύπαρξη ενός δορυφόρου με μάζα μέχρι 0,8 φορές αυτής της Γης. Ο J1407b είναι ο πρώτος εξωπλανήτης ή καφέ νάνος που ανακαλύφθηκε να διαθέτει σύστημα δακτυλίου με την μέθοδο της φωτομέτρησης διάβασης. Μια ακολουθία εκλείψεων του μητρικού αστέρα έλαβε χώρα για μια περίοδο 56 ημερών το 2007. Το μοτίβο ήταν σύμφωνο με αυτό που αναμένεται κατά τη διέλευση μιας μεγάλης συστοιχίας από πολλαπλούς δακτυλίους, υποδεικνύοντας τον υποαστρικό σύντροφο που τελικά ονομάστηκε J1407b. Το σύστημα δακτυλίων του J1407b έχει εξωτερική ακτίνα περίπου 90 εκατομμυρίων χιλιομέτρων (περίπου 640 φορές μεγαλύτερη αυτής των δακτυλίων του Κρόνου). Εμφανή κενά στους δακτυλίους υποδεικνύουν ύπαρξη δορυφόρων σε τροχιά που έχουν σχηματιστεί με συσσώρευση πυκνότερων δακτυλίων. Το νεαρό της ηλικίας του αστρικού συστήματος (περίπου 16 εκατομμύρια χρόνια) και η μεγάλη μάζα του συστήματος των δακτυλίων (περίπου ίση με αυτή της Γης) συνάδει περισσότερο με το να αποτελεί ένα πρώιμο στάδιο σχηματισμού ενός ή περισσότερων δορυφόρων, αντί για ένα μακροπρόθεσμο και σταθερό σύστημα δακτυλίων σε ένα εξελιγμένο πλανητικό σύστημα (όπως συμβαίνει με τους δακτυλίους του Κρόνου). KIC 8462852 - αστέρας που εμφανίζει ασυνήθιστες διακυμάνσεις φωτός PDS 110
Κάκτος

Ο κάκτος (αγγ.: cactus) είναι φυτό που ανήκει στην οικογένεια των Κακτοειδών (Cactaceae). Το όνομα «κάκτος» προέρχεται από την ομώνυμη αρχαία ελληνική λέξη. Οι κάκτοι ευδοκιμούν κυρίως στην Αμερική, από τα νότια σύνορα του Καναδά μέχρι την Παταγονία, ενώ κάποια είδη ευδοκιμούν στην Αφρική. Οι περισσότεροι κάκτοι ζουν σε μέρη θερμά και ξηρά. Έτσι αναγκάζονται να εξοικονομήσουν νερό. Ως αποτέλεσμα αυτής της εξοικονόμησης, οι κάκτοι δεν έχουν φύλλα, αλλά αγκάθια που εμποδίζουν τα φυτοφάγα ζώα να φάνε τον κάκτο. Με αυτόν τον τρόπο δεν ανοίγει το εξωτερικό περίβλημα του κάκτου και δεν χάνεται νερό. Επειδή, όμως, οι κάκτοι δεν έχουν φύλλα, η φωτοσύνθεση γίνεται από τον βλαστό τους. Επίσης μπορούν να αποθηκεύσουν νερό στο βλαστό τους.

 Υπάρχουν 1.500 με 1.800 είδη κάκτων πάνω στη Γη. Οι περισσότεροι κάκτοι έχουν παχύ βλαστό, καθόλου φύλλα, πολλά αγκάθια, ενώ ανθίζουν από τον Μάρτιο μέχρι τον Αύγουστο. Η ρίζα του κάκτου είναι πολύ ρηχή, δηλαδή το βάθος είναι μικρό . Οι κάκτοι προτιμούν θερμές και άνυδρες περιοχές. Ζουν σε όλη τη Νότια Αμερική (στη Βραζιλία όμως ζει στα νότια, μακριά από τον Αμαζόνιο), στην Κεντρική Αμερική, στις ΗΠΑ και στον νότιο Καναδά. Το είδος Rhipsalis baccifera ευδοκιμεί στην Κεντρική και νότια Αφρική και στη Μαδαγασκάρη. Πολλά είδη κάκτων εισήχθησαν σε άλλες χώρες. Τον 19ο αιώνα η Φραγκοσυκιά, ένα είδος κάκτου, εισήχθη στην Αυστραλία που σήμερα τα τρώει ο σκόρος. Οι κάκτοι μπορούν εύκολα να προσαρμοστούν στο εύκρατο κλίμα της Ευρώπης. Σήμερα, όλο και περισσότερα σπίτια έχουν στο μπαλκόνι τους κάκτους. cactus.thelo.gr Αρχειοθετήθηκε 2013-05-28 στο Wayback Machine.
P.I.G.S.

P.I.G.S. (στην ελληνική γλώσσα «Γουρούνια») είναι αρκτικόλεξο το οποίο χρησιμοποιείται από δυτικοευρωπαίους και γενικά αγγλοσάξονες επενδυτές και σχολιαστές της χρηματιστηριακής κοινότητας προκειμένου να χαρακτηρίσουν αρνητικά τους λαούς της Πορτογαλίας (Portugal), της Ιταλίας (Ιtaly), της Ελλάδας (Greece) και της Ισπανίας (Spain) ως υπαίτιους της οικονομικής κρίσης. Συνιστά δε, πέρα από το καταφανώς προσβλητικό περιεχόμενο του, ένα μέσο απαξίωσης των λαών του ευρωπαϊκού Νότου το οποίο αγγίζει το φαινόμενο αμφισβήτησης της ανθρώπινης υπόστασης του συνανθρώπου. Ο όρος επινοήθηκε με στόχο τη «φωτογράφιση» λαών, κυβερνήσεων και τακτικών ως πρωτεργατών της κρίσης –η οποία ούτως ή άλλως ξεκίνησε σαν πρόβλημα της κτηματαγοράς των ΗΠΑ– και εγκυμονεί κινδύνους εμφάνισης, αποδοχής ή και ενθάρρυνσης βίαιων, ρατσιστικών συμπεριφορών.

 Με την επερχόμενη οικονομική κρίση της ΕΕ το 2008, ο αγγλοσαξονικός οικονομικός κόσμος αποφάσισε να προσβάλει χώρες της νότιας Ευρώπης, για να τις δώσει έτσι την αποκλειστική ευθύνη για την κρίση. Επομένως χρησιμοποιήθηκαν ξεπερασμένες προσβολές της δεκαετίας του 1990, οι οποίες εκείνη την εποχή δεν είχαν αντίκτυπο. Ωστόσο, η σημερινή χρήση του αρκτικόλεξου "PIGS", για να χαρακτηρίσει τους νότιους γενικά ως «γουρούνια», απλώθηκε σαν πυρκαγιά στον ημερήσιο τύπο ορισμένων χωρών. Εξίσου προσβλητικά αρκτικόλεξα έχουν διαδοθεί πρόσφατα από την απέναντι πλευρά σε ιστολόγια και φόρουμ του διαδικτύου. "FUKG" ή "FUKG-US" είναι αρκτικόλεξα που εμφανίστηκαν σποραδικά ως σκληρή αντίδραση. Τα αρκτικόλεξα υποδηλώνουν τη Γαλλία, το Ηνωμένο Βασίλειο, τη Γερμανία και τις ΗΠΑ, οι οποίες κατηγορούνται για οικονομικό βιασμό ασθενέστερων κρατών-εταίρων. Ωστόσο, η χρήση του "FUKG" και "FUKG-US" δεν προκάλεσε σε καμία περίπτωση μια ανάλογη πυρκαγιά στις χώρες της κρίσης. Άρθρο του Ευγένιου Τριβιζά, στη μηνιαία εφημερίδα αποστράτων "ΕΘΝΙΚΗ ΗΧΩ", φύλλο Οκτώβριος 2012.
Τοματοχυμός

Ο τοματοχυμός, ή χυμός ντομάτας, είναι χυμός που παρασκευάζεται από τομάτες, ο οποίος συνήθως χρησιμοποιείται ως ρόφημα, είτε σκέτος είτε σε κοκτέιλ όπως τα Μπλάντι Μέρι, Σίζαρ ή Μιτσελάδα.

 Ο τοματοχυμός σερβιρίστηκε για πρώτη φορά ως ρόφημα το 1917 από τον Λουί Περίν στο Ξενοδοχείο French Lick Springs στη νότια Ιντιάνα, όταν τελείωσε ο χυμός πορτοκαλιού και χρειαζόταν ένα γρήγορο υποκατάστατο. Ο συνδυασμός του από στυμμένη τομάτα, ζάχαρη και την ιδιαίτερη σάλτσα του έγινε αμέσως επιτυχία, καθώς επιχειρηματίες του Σικάγο διέδιδαν από στόμα σε στόμα για το κοκτέιλ με χυμό ντομάτας. Πολλοί εμπορικοί κατασκευαστές τοματοχυμού προσθέτουν επίσης αλάτι. Συχνά προστίθενται και άλλα συστατικά, όπως σκόνη κρεμμυδιού, σκόνη σκόρδου και άλλα μπαχαρικά. Στις Ηνωμένες Πολιτείες, ο χυμός ντομάτας μαζικής παραγωγής άρχισε να διατίθεται στην αγορά στα μέσα της δεκαετίας του 1920 και έγινε δημοφιλές ρόφημα πρωινού λίγα χρόνια αργότερα.Στις Ηνωμένες Πολιτείες, ο περισσότερος τοματοχυμός παρασκευάζεται από τοματοπελτέ. Οι τομάτες πρέπει να είναι ώριμες (χρησιμοποιώντας ένα πρότυπο χρώματος στο τελικό προϊόν), ως επί το πλείστον χωρίς ψεγάδια και ως επί το πλείστον χωρίς σπόρους. Η συνολική περιεκτικότητα σε στερεά είναι μεγαλύτερη από 5,0%, χωρίς προσθήκη νερού. Επιτρέπονται πρόσθετα αλάτι και οργανικά οξυντικά, αλλά όχι γλυκαντικά.Στον Καναδά, ο τοματοχυμός είναι μη συμπυκνωμένος και παστεριωμένος. Οι άλλες απαιτήσεις είναι σε μεγάλο βαθμό παρόμοιες, εκτός από το ότι τα πρόσθετα που επιτρέπονται είναι ένας γλυκαντικός παράγοντας, το κιτρικό οξύ και το αλάτι. Οι ανασυσταθέντες χυμοί γενικά απαιτείται να φέρουν σαφή σήμανση.
Τμήμα Μουσικών Σπουδών ΕΚΠΑ

Το Τμήμα Μουσικών Σπουδών του Πανεπιστημίου Αθηνών ιδρύθηκε το 1991 ταυτόχρονα με το Τμήμα Θεατρικών Σπουδών. Ανήκει στη Φιλοσοφική Σχολή στο κτίριο της οποίας και στεγάζεται, στην Πανεπιστημιούπολη Ζωγράφου. Γνωστικό του πεδίο είναι η επιστημονική μελέτη της μουσικής, δηλαδή η μουσικολογία.

 Η διάρθρωση του Τμήματος Μουσικών Σπουδών διακρίνεται σε τρεις τομείς: Α. Τομέας Ιστορικής και Συστηματικής Μουσικολογίας Β. Τομέας Εθνομουσικολογίας και Πολιτισμικής Ανθρωπολογίας Γ. Τομέας Τεχνολογίας Ήχου, Μουσκοπαιδαγωγικής και Βυζαντινής ΜουσικολογίαςΗ φοίτηση διαρκεί πέντε χρόνια και οι τίτλοι σπουδών που θα απονέμονται στους εισαχθέντες του ακαδημαϊκού έτους 2010-2011 και έκτοτε θα είναι ισότιμοι με Μάστερ. Επίσημος ιστότοπος
Πλημμύρες στη Δυτική Αττική (2017)

Κατά τις πρωινές ώρες της Τετάρτης, 15 Νοεμβρίου του 2017, μετά από έντονη βροχόπτωση που οφειλόταν στο βαρομετρικό χαμηλό Ευρυδίκη, εκδηλώθηκαν πλημμυρικά φαινόμενα στη Δυτική Αττική και κυρίως στη Μάνδρα, τη Νέα Πέραμο, τη Μαγούλα και την Ελευσίνα, . Από τις πλημμύρες 24 άνθρωποι έχασαν τη ζωή τους και προκλήθηκαν μεγάλες υλικές καταστροφές. Πρόκειται για την τρίτη μεγαλύτερη πλημμύρα στην Αττική με βάση τον αριθμό των νεκρών.

 Η Ευρυδίκη ήταν βαθύ μετεωρολογικό χαμηλό που έπληξε τη Δυτική και τη Νότια Ελλάδα καθώς και τα Δωδεκάνησα τον Νοέμβριο του 2017,. Καταστροφές έγιναν σε Ναύπλιο, Σύμη, Κρήτη και Κέρκυρα. Οι περιοχές που επλήγησαν περισσότερο ήταν η Μάνδρα και η Νέα Πέραμος. Αυτοκίνητα παρασύρθηκαν από τα νερά και κατέληξαν στη θάλασσα ή σε ρέματα, και σε μερικά από αυτά οι επιβάτες πνίγηκαν. Η παλαιά εθνική οδός μετατράπηκε σε ποτάμι, το ίδιο και οι δρόμοι της Αθήνας. Υπήρξαν περιπτώσεις κλοπών σε σπίτια και μαγαζιά που είχαν πάθει ζημιές από τις πλημμύρες. Πολλές περιοχές έμειναν για ώρες χωρίς ρεύμα. Πληγέντες φιλοξενήθηκαν σε ένα κρουαζιερόπλοιο. Στη χώρα κηρύχθηκε εθνικό πένθος.Τελικά οι νεκροί από την πλημμύρα έφτασαν τους 24, εκ των οποίων 1 στην περιοχή της Νέας Περάμου (θέση Νεράκι) και οι υπόλοιποι στην ευρύτερη περιοχή της Μάνδρας.Στη Μάνδρα 1064 κτίρια, και ειδικότερα 794 κατοικίες, 126 επαγγελματικοί χώροι, 8 δημόσια κτίρια και 136 αποθήκες και υπόγεια, υπέστησαν ζημιές. Στις περιοχή των Μεγάρων και στη Νέα Πέραμο τουλάχιστον 448 κτίρια καταστράφηκαν, από τα οποία 228 ήταν κατοικίες, 38 επαγγελματικοί χώροι, 6 δημόσια κτίρια και 123 αποθήκες και υπόγεια.Οι θάνατοι και οι καταστροφές από τις πλημμύρες προκάλεσαν πολιτικές αντιδράσεις. Ο Δήμος Αθηναίων έστειλε στους πληγέντες της Δυτικής Αττικής σημαντική υλική βοήθεια ενώ το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης αποφάσισε διευκολύνσεις σε επιχειρήσεις, εργοδότες ή ασφαλισμένους που έχουν επαγγελματική εγκατάσταση ή δραστηριότητα στις περιοχές και υπέστησαν ζημιές
Το Ημερολόγιο Ενός Συγγραφέα

Το Ημερολόγιο Ενός Συγγραφέα (ρωσ. Дневник писателя) είναι έργο του Φιοντόρ Ντοστογιέφσκι. Πρόκειται για κείμενα που εκδόθηκαν περιοδικά κατά την ενασχόληση του συγγραφέα με το ρωσικό Τύπο.

 Η δημοσίευση των κειμένων αυτών ξεκίνησε το 1873, ως ξεχωριστά κεφάλαια στο περιοδικό Πολίτης, εποχή που ο Ντοστογιέφσκι ανέλαβε καθήκοντα διευθυντή σύνταξης σε αυτό. Το πρώτο μέρος του Ημερολογίου σταματάει το Μάρτιο του 1874, όταν ο συγγραφέας αποχωρεί από τη θέση του στο περιοδικό, για να αφιερωθεί στη συγγραφή του μυθιστορήματος Ο έφηβος. Ωστόσο ο Ντοστογιέφσκι θα συνεχίσει την συγγραφή του Ημερολογίου τον Ιανουαρίου του 1876, που εκδίδεται πλέον ως ανεξάρτητη επιφυλλίδα. Η έκδοσή του ολοκληρώνεται το 1877 και μόνο τρία χρόνια αργότερα το 1880 θα κυκλοφορήσει το τεύχος, που περιλαμβάνει τον περίφημο Λόγο για τον Πούσκιν, καθώς και ένα τελευταίο το 1881. Το Ημερολόγιο Ενός Συγγραφέα αποτελείται από προσωπικά κείμενα που φέρουν τη χαρακτηριστική σφραγίδα του θερμού ντοστογιεφσκικού ύφους. Άρθρα, δοκίμια, σχόλια, αλλά και διηγήματα που δημοσιεύτηκαν στον ημερήσιο και περιοδικό Τύπο της Ρωσίας, φέρνουν στο φως άγνωστες πτυχές τις πολυδιάστατης προσωπικότητάς του. Μέσα σε αυτά ο Ντοστογιέφσκι επικεντρώνεται σε θέματα της τρέχουσας επικαιρότητας, καταθέτει τις εντυπώσεις και τον προβληματισμό του. Κατακρίνει κακώς κείμενα της πολιτικής, κοινωνικής και πολιτιστικής δραστηριότητας της Ρωσίας στα τέλη του 19ου αιώνα και προβάλει τις δικές του πολιτικές και θρησκευτικές απόψεις. Το Ημερολόγιο Ενός Συγγραφέα είναι ένα έργο πολύτιμο για τον μελετητή του Φ. Μ. Ντοστογιέφσκι. Μέσα από αυτό ο μπορεί να κατανοήσει καλύτερα τη προσωπικότητα του, να ακολουθήσει τη δημιουργική του σκέψη, τις αδυναμίες του, καθώς και τις ιδέες τις οποίες επεξεργάστηκε στο λογοτεχνικό του έργο. Το έργο αυτό μεταφράστηκε αρχικά από τις εκδόσεις «Δαρεμά» σε μετάφραση Μίνους Ζωγράφου, με τίτλο «Το ημερολόγιο ενός συγγραφέα». Πρόσφατα κυκλοφόρησε ο πρώτος τόμος του από τις εκδόσεις «Αρμός» με τίτλο «Το ημερολόγιο του συγγραφέα» σε μετάφραση του Δημήτρη Τριανταφυλλίδη. Αφιέρωμα στην εφημερίδα Τα Νέα
Ιωάννης Κουβεκλέσιος

Ο Ιωάννης Κουβεκλέσιος ή Κουβουκλήσιος ήταν λόγιος κληρικός του 15ου αιώνα. Έζησε την ίδια εποχή με τον Σκλεγγία και συνέταξε κείμενο περί της εκπορεύσεως του αγίου πνεύματος. Στον Ιωάννη έστειλε πόνημά του ο Γεώργιος Τραπεζούντιος. Ήταν πιθανώς συγγενής του Δανιήλ Κουβουκλήσιου.

 Κωνσταντίνος Σάθας, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821, εκδ. Κουλτούρα,1990, σελ.111 Ανδρόνικος Δημητρακόπουλος (1872). Ορθόδοξος Ελλάς : ήτοι περί των Ελλήνων των γραψάντων κατά Λατίνων και περί των συγγραμμάτων αυτών. Εν Λειψίαι: Τύποις Μέτζγερ και Βίττιγ. Ανακτήθηκε στις 12 Δεκεμβρίου 2010.
Καρνάτακα

Η Καρνατάκα είναι μία από τις 28 Ομόσπονδες Πολιτείες που συγκροτούν σήμερα την Ινδία. Είναι η πρώην Ομόσπονδη Πολιτεία Μυσόρη ή Μυζώρη που το 1973 άλλαξε όνομα σε Καρνατάκα. Βρίσκεται στο νότιο δυτικό τμήμα της χώρας. Είναι παράλια Πολιτεία που εκτείνεται από Δύση προς Ανατολή μέχρι το μέσον της νότιας Ινδικής χερσονήσου. Η συνολική της έκταση είναι 191.791 τ.χλμ. και ο πληθυσμός της περίπου 52.850.500, η 9η πολυπληθέστερη Πολιτεία της Ινδίας. Πρωτεύουσα της Καρνατάκα είναι η Μπαγκαλόρ.

 "Stateman΄s Year-Book 1987-88", σσ. 657-658. Εγκυκλοπαίδεια Πάπυρος Λαρούς Μπριτάννικα. John Keay, India: A History, 2000, Grove publications, New York, ISBN 0-8021-3797-0 Dr. Suryanath U. Kamath, Concise history of Karnataka, 2001, MCC, Bangalore (Reprinted 2002) OCLC: 7796041 Nilakanta Sastri, K.A. (1955). A History of South India, From Prehistoric times to fall of Vijayanagar, OUP, New Delhi (Reprinted 2002) ISBN 0-19-560686-8.. R. Narasimhacharya, History of Kannada Literature, 1988, Asian Educational Services, New Delhi, Madras,1988, ISBN 81-206-0303-6. K.V. Ramesh, Chalukyas of Vatapi, 1984, Agam Kala Prakashan, Delhi ISBN 3987-10333 Malini Adiga (2006), The Making of Southern Karnataka: Society, Polity and Culture in the early medieval period, AD 400-1030, Orient Longman, Chennai, ISBN 81-250-2912-5 Altekar, Anant Sadashiv (1934) [1934]. The Rashtrakutas And Their Times; being a political, administrative, religious, social, economic and literary history of the Deccan during C. 750 A.D. to C. 1000 A.D. Poona: Oriental Book Agency. OCLC 3793499. Masica, Colin P. (1991) [1991]. The Indo-Aryan Languages. Cambridge: Cambridge University Press. ISBN 0521299446. Cousens, Henry (1996) [1926]. The Chalukyan Architecture of Kanarese District. New Delhi: Archeological Survey of India. OCLC 37526233. Hermann Kulke and Dietmar Rothermund, A History of India, fourth edition, Routledge, 2004, ISBN 0-415-32919-1 Foekema, Gerard [2003] (2003). Architecture decorated with architecture: Later medieval temples of Karnataka, 1000-1300 AD. New Delhi: Munshiram Manoharlal Publishers Pvt. Ltd. ISBN 81-215-1089-9. Επίσημη ιστοσελίδα της κυβέρνησης του Karnataka Karnataka κυβέρνηση Πληροφόρησης
Αλέξανδρος (γιος του Ηρώδη Α΄)

Ο Αλέξανδρος, (35 π.χ. – 7 π.χ.) ήταν γιος του βασιλιά των Ιουδαίων Ηρώδη του μέγα και της Μαριάμης κόρης του Αλεξάνδρου της Ιουδαίας.

 Είχε σταλθεί σε ηλικία 12 ετών στην Ρώμη (23 π.χ.) μαζί με τον αδελφό του Αριστόβουλο για να μορφωθούν. Όταν τα δύο αδέλφια επέστρεψαν στα Ιεροσόλυμα (18 π.Χ.), έπεσαν θύμα των σκευωριών της αδελφής του Ηρώδη Σαλώμης Α΄, η οποία ζήλεψε τα δύο αδέλφια, λόγο του θαυμασμού που είχαν από την κοινωνία. Η Σαλώμη είχε σύμμαχο τον αδελφό του Ηρώδη Φερώρα και συκοφαντούσαν μαζί στον Ηρώδη τους δύο γιους του, με κατηγορίες ότι έχουν δήθεν σκοπό να ανατρέψουν και να δολοφονήσουν τον πατέρα τους. Ο Ηρώδης αντέδρασε, επαναφέροντας από τη Φωκίδα τον εξόριστο γιο του Αντίπατρο (γιο της Δωρίδας), ετεροθαλή αδελφό του Αριστόβουλου και του Αλέξανδρου, τον οποίο όρισε διάδοχό του στον θρόνο, αποκληρώνοντας τους δυο γιους του Αλέξανδρο και Αριστόβουλο (γιους της Μαριάμνης Α΄). Μπροστά στον Αυτοκράτορα Οκταβιανό Αύγουστο, ο Ηρώδης κατηγόρησε τους γιους του ότι σχεδιάζουν να τον δολοφονήσουν (12 π.Χ.). Ο Αλέξανδρος, ικανός ρήτορας, κατάφερε να ανατρέψει στον Ρωμαίο Αυτοκράτορα τις κατηγορίες· τελικά ο Αύγουστος τους συμφιλίωσε. Ο Ηρώδης ήρθε σύντομα πάλι σε σύγκρουση με τους γιους του· συμφιλιώθηκε ξανά με την επέμβαση του Αρχέλαου της Καππαδοκίας, πεθερού του Αλέξανδρου. Ο Αντίπατρος συνέχισε εντονότερα τις στημένες κατηγορίες εναντίον των ετεροθαλών αδελφών του προς στον πατέρα του. Τότε ο Ηρώδης οδήγησε τους δυο γιους του σε δίκη παρωδία, όπου καταδικάστηκαν σε θάνατο και στραγγαλίστηκαν. Έτσι διάδοχοι του Ηρώδη ορίστηκαν ο Αντίπατρος και ο μικρός ετεροθαλής αδελφός τους Ηρώδης Αντίπας (γιος της Μαλθάκης). Ωστόσο λίγο πριν το τέλος του ο Ηρώδης ανακάλυψε τις σκευωρίες του Αντίπατρου και διέταξε την εκτέλεσή του. Με τη σύζυγο του Γλαφύρα, κόρη του Αρχέλαου της Καππαδοκίας, απέκτησαν τρία παιδιά: Τιγράνης Ε΄ 16 π.Χ.-36 μ.Χ., βασιλιάς της Αρμενίας. Αλέξανδρος 15 π.Χ.-π.27 μ.Χ. μία κόρη. Φλάβιος Ιώσηπος Ιουδαϊκή Αρχαιολογία. xv. 10, § 1; xvi. 1, § 2; 3, §§ 1-3; 4, §§ 1-6, etc.; Schürer, Gesch. i. (see index); Grätz, Gesch. d. Juden, ii. (see index)
Πράμαντα Ιωαννίνων

Τα Πράμαντα είναι ορεινό χωριό του Νομού Ιωαννίνων, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Βορείων Τζουμέρκων αποτελώντας ταυτόχρονα έδρα του. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Πραμάντων ως έδρα τόσο του δήμου όσο και του ομώνυμου πρώην δημοτικού διαμερίσματος.

 Το χωριό είναι χτισμένο σε υψόμετρο 784 μέτρων περίπου στις βόρειες υπώρειες των Τζουμέρκων. Εγγύς του βρίσκονται τα χωριά Κτιστάδες, Μελισσουργοί και Τσόπελα απέχοντας από αυτά έξι, πεντέμισι και δύο χλμ. αντίστοιχα. Απέχει από τα Ιωάννινα 58,5 χλμ. και 66 χλμ. από την Άρτα. Μέσα από τα Πράμαντα περνούν τρία ρέματα, τα οποία χωρίζουν τον οικισμό σε πέντε συνοικίες (Δούναβο, Κομματάκια, Τσιόπελα, Φράξοι και Αγία Τριάδα).Αρκετοί κάτοικοι των Πραμάντων συμμετείχαν ενεργά στην Ελληνική Επανάσταση του 1821. Ανάμεσά τους συγκαταλέγονται οι αξιωματικοί Γεώργιος Γεωργίου, Αθανάσιος και Γεώργιος Πολύζος, ο οπλαρχηγός Κώστας Τραγουδάρας κ.ά. Στα Πράμαντα γεννήθηκαν ο στρατιωτικός και στέλεχος του κρατικού μηχανισμού επί Κατοχής Αθανάσιος Χρυσοχόου (1890-1967) και ο εκπαιδευτικός Κώστας Τσίρκας (1906-1944), ένας εκ των Διακοσίων της Καισαριανής. Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Τα Πράμαντα στον χάρτη. topoguide.gr. Ανακτήθηκε: 19/12/2017. Ε.Ε.Τ.Α.Α. - Διοικητικές μεταβολές Πραμάντων Ιωαννίνων. eetaa.gr. Ανακτήθηκε: 19/12/2017. Ε.Ε.Τ.Α.Α. - Διοικητικές μεταβολές Κοινότητας Πραμάντων Ιωαννίνων. eetaa.gr. Ανακτήθηκε: 19/12/2017. Ε.Ε.Τ.Α.Α. - Διοικητικές μεταβολές Δήμου Βορείων Τζουμέρκων. eetaa.gr. Ανακτήθηκε: 19/12/2017. Ε.Ε.Τ.Α.Α. - Διοικητικές μεταβολές Δήμου Πραμάντων. eetaa.gr. Ανακτήθηκε: 19/12/2017.
Γιάννης Μπαντίκος

Ο Γιάννης Μπαντικός (γενν. Τρίκαλα, 21 Μαΐου 1988) είναι Έλληνας ποδοσφαιριστής που αγωνίζεται στη θέση του τερματοφύλακα. Έχει αγωνιστεί στα πρωταθλήματα της Β' Εθνικής, της Γ' Εθνικής και της Δ' Εθνικής κατηγορίας. Από το καλοκαίρι του 2021 ανήκει στο έμψυχο δυναμικό του Εθνικού Πειραιά. Διακρίνεται για τη σταθερότητά του και για την ικανότητα του στις αποκρούσεις εκτελέσεων πέναλτι.

 Ξεκίνησε το ποδόσφαιρο από τα τμήματα υποδομών του Ασκληπιού Τρικάλων και κατόπιν στα τμήματα υποδομών της ΑΕΚ. Το καλοκαίρι του 2006 αποκτήθηκε από τον Ηλυσιακό, με τη φανέλα του οποίου ξεκίνησε την ποδοσφαιρική του καριέρα αποτελώντας στέλεχος της ομάδας την χρονιά 2006-07 στην Β' Εθνική. Το καλοκαίρι του 2007 δόθηκε δανεικός στη Δόξα Βύρωνα, με τη φανέλα της οποίας αγωνίστηκε στην Δ' Εθνική και το καλοκαίρι του 2008 μεταγράφηκε στον Π.Α.Ο. Ρουφ. Με τη φανέλα της ομάδας του Ρουφ αγωνίστηκε για 3 χρονιές, κατακτώντας την άνοδο στην Γ' Εθνική το 2009. Το καλοκαίρι του 2011 και σε ηλικία 23 ετών πήρε μεταγραφή στην Προοδευτική, με τη φανέλα της οποίας αγωνίστηκε τη χρονιά 2011-12 στη Γ' Εθνική και η θητεία του στους βυσσινί να συμπίπτει με τη στρατιωτική του θητεία. Το καλοκαίρι του 2012 μεταπήδησε στον Εθνικό Αστέρα Καισαριανής, όπου αποτέλεσε παίκτης του περίπου για 6 μήνες χωρίς όμως να αγωνιστεί σε επίσημο παιχνίδι καθώς η ομάδα δεν συμμετείχε στο πρωτάθλημα της Γ' Εθνικής λόγω οικονομικών προβλημάτων και το Νοέμβριο του ίδιου έτους έμεινε ελεύθερος.Τον Ιανουάριο του 2013 και μεσούσης της χρονιάς 2012-13, επέστρεψε στην Προοδευτική. Με τη φανέλα της Προοδευτικής αγωνίστηκε για ενάμιση χρόνο στη Γ' Εθνική και το καλοκαίρι του 2014 αποκτήθηκε από τον Α.Ο.Τ. Αλίμου. Με τη φανέλα του Α.Ο.Τ. Αλίμου αγωνίστηκε στη Β' Εθνική για μια χρονιά και το καλοκαίρι του 2015 αποκτήθηκε από τον Πανελευσινιακό, με τη φανέλα του οποίου αγωνίστηκε επίσης μια χρονιά στην Β' Εθνική. Το καλοκαίρι του 2016 επέστρεψε στην Προοδευτική, με την φανέλα της οποίας αγωνίστηκε εκ νέου για 4 χρονιές. Το καλοκαίρι του 2020 πήρε μεταγραφή στον Φωστήρα, όπου με την ομάδα του Ταύρου αγωνίστηκε για 1 χρονιά στην Γ΄ Εθνική και ακουλούθως, το καλοκαίρι του 2021 πήρε μεταγραφή στον Εθνικό Πειραιά. Προφίλ Γιάννη Μπαντίκου στο transfermarkt.com
Πήγασος Α.Ο. Θυρέας

Ο Πήγασος Αθλητικός Όμιλος Θυρέας, γνωστός επίσης με την επωνυμία Πήγασος Άστρους, είναι Ελληνικός αθλητικός σύλλογος που ιδρύθηκε το 1980 και δραστηριοποιείται στο Άστρος Κυνουρίας. Αγωνίζεται με τα χρώματα βυσσινί και λευκό και έδρα του είναι το Κλειστό Γυμναστήριο «Χάρης και Νίκος Γρηγορόπουλος». Το λογότυπό του απεικονίζει έναν καλπάζοντα Πήγασο, το φτερωτό άλογο της Ελληνικής Μυθολογίας. Διατηρεί τμήματα καλαθοσφαίρισης και πετοσφαίρισης για αθλητές και αθλήτριες όλων των ηλικιών. Πρόεδρος του συλλόγου είναι ο Παύλος Μαυριάς.

 Ο Πήγασος Θυρέας ιδρύθηκε το έτος 1980 και εντάχθηκε στα πρωταθλήματα της Ε.Σ.Κ.Α.Κ. Διαθέτει στην τροπαιοθήκη του επτά στον αριθμό Πρωταθλήματα της κορυφαίας κατηγορίας ανδρών της Ένωσης (1990, 1991, 1992, 1993, 1997, 2002, 2004).Η κατάκτηση του τοπικού πρωταθλήματος το 2001-02 οδήγησε το σύλλογο στη Γ' Εθνική, όπου και εντάχθηκε την περίοδο 2002-03 στον 1ο Όμιλο Νότου. Η κατάληψη της 13ης θέσης στην τελική βαθμολογία (9 νίκες και 17 ήττες) επέφερε την επιστροφή της ομάδας στο τοπικό της πρωτάθλημα.Την επόμενη χρονιά ωστόσο, 2003-04, ο Πήγασος κατέκτησε και πάλι την κορυφή της Ε.Σ.Κ.Α.Κ., όπως και το εισιτήριο για τη Γ' Εθνική. Την περίοδο 2004-05 τερμάτισε στην 9η θέση της βαθμολογίας, παραμένοντας στην κατηγορία. Την επόμενη χρονιά, 2005-06, η ομάδα βελτιώθηκε σκαρφαλώνοντας στην 6η θέση της κατάταξης.Το καλοκαίρι του 2006 ο Πήγασος συγχωνεύτηκε με την ομάδα της Αργολίδας που αγωνιζόταν στη Γ' Εθνική, την ΑΕΚ Άργους, διατηρώντας την με τον τρόπο αυτό στην κατηγορία. Την επόμενη αγωνιστική περίοδο, 2006-07, με την ονομασία ΑΕΚ Πήγασος Άργους, ολοκλήρωσε τις αγωνιστικές του υποχρεώσεις στην 9η θέση του βαθμολογικού πίνακα. Τη χρονιά 2007-08 σκαρφάλωσε στην 3η θέση της τελικής βαθμολογίας. Ήταν τελικά την αγωνιστική περίοδο 2008-09 που ο σύλλογος κατέκτησε την κορυφή του ομίλου του και κέρδισε το δικαίωμα ανόδου στη Β' Εθνική. Έκτοτε οι ομάδες χωρίστηκαν και πάλι με τον Πήγασο να επιστρέφει στο τοπικό πρωτάθλημα.Την αγωνιστική περίοδο 2015-16 η ομάδα συμμετείχε στο Πρωτάθλημα της Α1 Κατηγορίας Ανδρών της Ε.Σ.Κ.Α.Κ., τερματίζοντας στην 5η θέση, ενώ τη σεζόν 2016-17 τερμάτισε στην 7η.Την αγωνιστική περίοδο 2021-22 ο Πήγασος κατέλαβε την πρώτη θέση στο πρωτάθλημα της Α1 Κατηγορίας Ε.Σ.Κ.Α.Κ., κατακτώντας το 8ο πρωτάθλημά του μετά από 18 χρόνια και την επιστροφή του στη Γ΄ Εθνική καλαθοσφαίρισης ανδρών έπειτα από 16 χρόνια. Καλαθοσφαίριση ανδρών Πρωταθλητής Α' Ε.Σ.Κ.Α.Κ.: 8 (ρεκόρ) 1990, 1991, 1992, 1993, 1997, 2002, 2004, 2022 Πήγασος Α.Ο. Θυρέας, επίσημος ιστότοπος.
Sky Wings Airlines

Η Sky Wings ήταν ελληνική αεροπορική εταιρεία που πραγματοποιούσε ναυλωμένες πτήσεις, η οποία ιδρύθηκε το 2004 και ξεκίνησε να λειτουργεί τον Ιούνιο 2006. Η Sky Wings ανήκε σε Ελληνικά (51%) και Ουκρανικά σύμφέροντα (49%) με το όνομα Khors Aircompany. Τον Δεκέμβριο 2012, η Sky Wings έπαυσε να εκτελεί πτήσεις, μεταβιβάζοντας τις προγραμματισμένες της πτήσεις στην Khors Aircompany.

 Η Sky Wings εκτελούσε τα ακόλουθα προγραμματισμένα δρομολόγια (τον Αύγουστο 2011): Ελλάδα Αθήνα – Διεθνής Αερολιμένας Αθηνών Βάση Ουκρανία Κίεβο – Αεροδρόμιο Ζουλιάνι Λβιβ – Διεθνές Αεροδρόμιο Λβιβ Οδησσός - Διεθνές Αεροδρόμιο Οδησσού Μέχρι τις 31 Αυγούστου 2012, ο στόλος της the Sky Wings αποτελούνταν από τα εξής αεροσκάφη μέσης ηλικίας 15,9 ετών: Αεροσκάφη της Sky Wings Airlines
Μέντωρ (μυθολογία)

Στην ελληνική μυθολογία με το όνομα Μέντορας (Μέντωρ) ήταν γνωστά δύο πρόσωπα: Ο Μέντωρ ήταν ένα πρόσωπο της Οδύσσειας στο οποίο ο Οδυσσέας εμπιστεύθηκε «τα του οίκου του» όταν έφευγε για τον Τρωικό Πόλεμο. Τη μορφή του Μέντορα έπαιρνε η θεά Αθηνά σε πολλές περιστάσεις, όπως για να συνοδεύσει τον Τηλέμαχο στην Πύλο και στη Σπάρτη σε αναζήτηση του πατέρα του, ή για να προστρέξει σε βοήθεια του Οδυσσέα κατά τη «μνηστηροφονία», δηλαδή την εξόντωση των μνηστήρων της Πηνελόπης.Γιος του Ηρακλή από την Θεσπιάδα Ασωπίδα.

 Ο Γάλλος συγγραφέας Φρανσουά Φενελόν, στο έργο του Les Aventures de Telemaque («Οι περιπέτειες του Τηλέμαχου», 1699) παρουσιάζει τον Μέντορα-Αθηνά να συνοδεύει τον Τηλέμαχο στο ταξίδι του, να του δίνει κατευθύνσεις με τη φιλική γνώμη του και να τον επαναφέρει τελικώς κοντά στον πατέρα του, τον Οδυσσέα. Με αυτό τον τρόπο, η λέξη «μέντορας» στη γαλλική, από αυτή σε άλλες ευρωπαϊκές γλώσσες, και ως «μερικό» αντιδάνειο και στη νέα ελληνική, σημαίνει και γενικά τον σύμβουλο και φίλο που δρα ως πνευματικός οδηγός και καθοδηγητής. Στην αγγλική γλώσσα υπάρχουν και τα παράγωγα mentoring, mentorship, mentoree / mentee. Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969, σελ. 599
Πρότυπη βιβλιοθήκη

Μια Πρότυπη βιβλιοθήκη σε μια γλώσσα προγραμματισμού είναι μια βιβλιοθήκη συναρτήσεων η οποία είναι διαθέσιμη σε κάθε υλοποίηση της συγκεκριμένης γλώσσας. Σε κάποιες περιπτώσεις η βιβλιοθήκη περιγράφεται κατευθείαν στον ορισμό-περιγραφή της γλώσσας ενώ σε άλλες περιπτώσεις η πρότυπη βιβλιοθήκη περιγράφεται με μη επίσημο τρόπο από την προγραμματιστική κοινότητα. Ανάλογα με την γλώσσα προγραμματισμού, μια πρότυπη βιβλιοθήκη μπορεί να περιέχει: Υπορουτίνες (subroutines) Ορισμούς μακροεντολών (macros) Γενικές μεταβλητές (global variables) Ορισμό κλάσεων (classes) Πρότυπα (templates)Οι περισσότερες πρότυπες βιβλιοθήκες περιέχουν ορισμούς οι οποίοι μπορεί να είναι: Αλγόριθμους (όπως για παράδειγμα αλγόριθμους ταξινόμησης δεδομένων) Δομές δεδομένων (όπως δομές για λίστες, δένδρα ή πίνακες hash) Αλληλεπίδραση με την τοπική πλατφόρμα, όπως δια παράδειγμα κλήσεις συστήματος και κλήσεις εισόδου/εξόδου δεδομένων.

 Υπάρχουν διάφορες φιλοσοφίες για τον σχεδιασμό μιας πρότυπης βιβλιοθήκης. Για παράδειγμα ο Bjarne Stroustrup, σχεδιαστής της γλώσσας προγραμματισμού C++ γράφει: Τι θα πρέπει να βάλουμε σε μια πρότυπη βιβλιοθήκη της C++? Ιδανικό για κάθε προγραμματιστή είναι να βρίσκει μέσα σε μια βιβλιοθήκη ενδιαφέρον, ουσιαστικές και γενικά αποδεκτές γενικές κλάσεις, συναρτήσεις, πρότυπα κλπ. Παρόλα αυτά το ερώτημα δεν είναι "Τι θα πρέπει να εισάγουμε σε ορισμένες βιβλιοθήκες;" αλλά "Τι θα πρέπει να εισάγουμε σε μια πρότυπη βιβλιοθήκη;" Η απάντηση "Τα πάντα!" είναι μια σχετικά καλή προσέγγιση στο πρώτο ερώτημα και όχι στο τελευταίο. Ο σχεδιαστής σε μια πρότυπη βιβλιοθήκη θα πρέπει βιβλιοθήκες τις οποίες ο κάθε προγραμματιστή θα μπορεί να βασίζεται σε αυτές. Αυτό υπαγορεύει μια σχετικά μικρή πρότυπη βιβλιοθήκη η οποία περιέχει στοιχεία τα οποία ο "κάθε προγραμματιστής" χρειάζεται για να δημιουργήσει μεγαλύτερες συλλογές λογισμικού. Αυτή η φιλοσοφία χρησιμοποιήθηκε για τον σχεδιασμό της γλώσσας προγραμματισμού C όπως και της πρότυπης βιβλιοθήκης C++. Σε αντίθεση ο Guido van Rossum, σχεδιαστής της γλώσσας προγραμματισμού Python, πρότεινε ένα πιο περιεκτικό όραμα για την πρότυπη βιβλιοθήκη. Στο εγχειρίδιο εισαγωγής στην Python έγραψε: Η γλώσσα Python έχει μια φιλοσοφία "οι μπαταρίες περιέχονται". Αυτό σημαίνει ότι υπάρχουν εξελιγμένες και ισχυρές δυνατότητες στα πακέτα/πρότυπες βιβλιοθήκες της γλώσσας. Ο Van Rossum στην Python έχει συναρτήσεις για προσπέλαση XML, XML-RPC, μηνυμάτων ηλεκτρονικού ταχυδρομείου κλπ δυνατότητες τις οποίες η πρότυπη βιβλιοθήκη της C++ παραλείπει. Αυτή η φιλοσοφία υπάρχει στις γλώσσες προγραμματισμού σεναρίων (όπως στην Python ή Ruby) ή στις γλώσσες οι οποίες χρησιμοποιούν μηχανισμούς εικονικών μηχανών (virtual machines,όπως το γνωστό VirtualBox) όπως η γλώσσα Java. C Πρότυπη βιβλιοθήκη, για την γλώσσα C C++ Πρότυπη βιβλιοθήκη, για την γλώσσα προγραμματισμού C++.
Πόρτσμουθ, Δομινίκα

Η Πόρτσμουθ (αγγλικά: Portsmouth) είναι η δεύτερη μεγαλύτερη πόλη της Δομινίκας. Είναι η πρωτεύουσα του Αγίου Ιωάννη. Βρίσκεται βορειοδυτικά της Δομινίκας και κεντρικά του Αγίου Ιωάννη. Έχει πληθυσμό 2.977 κατοίκων (2001).

 Η Πόρτσμουθ βρίσκεται βορειοδυτικά της Δομινίκας και κεντρικά του Αγίου Ιωάννη. Βρίσκεται νοτιοανατολικά της Τανετάν και δυτικά της Ντω ντ'Αν. Στα δυτικά της είναι ο Κόλπος Πρινς Ρούπερτ. Κατάλογος οικισμών της Δομινίκας Πολυμέσα σχετικά με το θέμα Portsmouth (Dominica) στο Wikimedia Commons
Μετατροπή μοτοσικλέτας

Η μετατροπή μοτοσικλετών είναι ένα χόμπι με πολλούς φανατικούς οπαδούς, κυρίως νεαρής ηλικίας. Συνίσταται στην αντικατάσταση ορισμένων εξαρτημάτων μιας μοτοσικλέτας, με σκοπό τη βελτίωση της απόδοσής της. Πολλές φορές οι μοτοσiκλέτες - αλλά και τα αυτοκίνητα - τα οποία έχουν υποστεί μετατροπή αναφέρονται ως «φτιαγμένα» ή «πειραγμένα». Οι μετατροπές συχνά γίνονται σε «παπιά», επειδή είναι σχετικά οικονομικά και προσιτά τα απαραίτητα ανταλλακτικά.

 Για να γίνει μια ολοκληρωμένη μετατροπή από τα 50cc στα 100cc, πρέπει να αλλαχθούν τα παρακάτω: Κύλινδρος Πιστόνι Κεφαλή (π.χ. μεγαλύτερες βαλβίδες, εκκεντροφόρος, θάλαμος καύσης) Καρμπυρατέρ Στρόφαλος Τρόμπα (αντλία) λαδιού (για να μπορεί να δίνει περισσότερο λάδι) Καμπάνα Ρεύματα (π.χ. πηνία για να δίνει το σωστό ρεύμα) Εξάτμιση Βολάν Η ενασχόληση με τις μετατροπές μοτοσικλετών εμπεριέχει κινδύνους. Πολλές φορές οι χομπίστες υπερβαίνουν τα όρια και τους περιορισμούς μιας μοτοσικλέτας, με αποτέλεσμα να είναι επικίνδυνη η οδήγησή της. Επίσης, είναι σχεδόν βέβαιο ότι οι μοτοσικλέτες αυτές δεν θα τηρούν τις ισχύουσες προδιαγραφές υγείας και ασφάλειας: για παράδειγμα, ο θόρυβος από παπάκι με «πειραγμένη» εξάτμιση υπερβαίνει κατά πολύ την επιτρεπτή στάθμη θορύβου (ντεσιμπέλ) για αστική περιοχή. Για τους λόγους αυτούς, η μετατροπή μοτοσικλετών διώκεται από το νόμο, και οι παραβάτες τιμωρούνται με πρόστιμο έως και κατάσχεση της μοτοσικλέτας. Ιστότοπος με φωτογραφίες μετατροπών σε μοτοσικλέτες Ιστότοπος του περιοδικού βελτιώσεων "Burnout"
Βιβλιόφωνο

Το βιβλιόφωνο είναι συσκευήπου επιτρέπει την επικοινωνία μεταξύ ενός φυσικού αντικειμένου και της ψηφιοποιημένης πληροφορίας που περιέχεται σε μία βάση δεδομένων. Πρωτοχρησιμοποιήθηκε το 2007 κατά την εφαρμογή του προγράμματος «Διαδραστική Παιδική Βιβλιοθήκη» στη Δημοτική Βιβλιοθήκη του Άαρχους της Δανίας. Η συσκευή δοκιμάστηκε στις δύο φυσικές εκδοχές της από βιβλιοθηκονόμους και μαθητές σχολείων της περιοχής.

 Στην πρώτη μορφή της αποτελείται από δύο «χωνιά» συνδεδεμένα με ένα καλώδιο. Το ένα τοποθετείται από το χρήστη πάνω σε ένα βιβλίο και το άλλο χρησιμοποιείται για ηχείο και μικρόφωνο ηχογράφησης. Στην δεύτερη μορφή της, η συσκευή μοιάζει με «δοχείο λαδιού» του οποίου η βάση τοποθετείται πάνω στο βιβλίο, στο δε πάνω μέρος του, υπάρχει ηχείο ώστε μπορεί να ακούγονται τα διάφορα ηχητικά μηνύματα από ολόκληρη ομάδα ακροατών. Και στην εκδοχή αυτή υπάρχει μικρόφωνο για ηχογράφηση νέων μηνυμάτων. Η συσκευή διαβάζει ετικέτα ταυτοποίησης μέσω ραδιοσυχνοτήτων RFID, η οποία αντικαθιστά τους συνήθως χρησιμοποιούμενους κατά το παρελθόν γραμμωτούς κωδικούς. Ο σκοπός του βιβλιόφωνου είναι να προσφέρει πρόσθετες πληροφορίες για το βιβλίο, όπως άρθρα κριτικών, συνεντεύξεις συγγραφέων, γνώμες αναγνωστών ή οτιδήποτε άλλο σχετικό. Όλος αυτός ο σχολιασμός του συγκεκριμένου βιβλίου προβλέπεται πως θα βοηθήσει το χρήστη της βιβλιοθήκης να διαλέξει ένα βιβλίο ανάλογα με τα ενδιαφέροντά του και τις ανάγκες του. Επιπλέον, μπορεί να προσθέσει και ο κάθε νέος αναγνώστης το δικό του σχολιασμό. Τα κέρδη επομένως από το βιβλιόφωνο είναι τριπλά. Πρώτον, να καθοδηγηθούν οι μαθητές καλύτερα στην επιλογή βιβλίων της αρεσκείας τους, αφού αρκετές έρευνεςέχουν αποδείξει πως οι μαθητές αναζητούν το επιθυμητό για αυτούς υλικό για διάβασμα ανάλογα με το θέμα και το λογοτεχνικό είδος, οπότε τα σχόλια που θα τους προσφέρει το βιβλιόφωνο θα τους βοηθούν σημαντικά. Δεύτερον, οι ήδη αποθηκευμένες πληροφορίες για τα βιβλία (μεταδεδομένα) τις οποίες η βιβλιοθήκη έχει ήδη συγκεντρώσει στον ιστότοπό της, στο ειδικό ιστολόγιό της ή ακόμη σε ειδικές λίστες είναι πιο άμεσα και εύκολα διαθέσιμες μέσω του βιβλιόφωνου. Ο χρήστης δηλαδή αντί να αναζητεί τα μεταδεδομένα σε διάφορες πηγές, τα βρίσκει όλα συγκεντρωμένα πάνω στο βιβλίο πριν το φυλλομετρήσει. Τρίτο, και ίσως πιο σημαντικό, δίδεται η ευκαιρία στον ίδιο τον αναγνώστη να προσθέσει τη δική του γνώμη και πιθανόν να επηρεάσει αρκετούς συνομηλίκους του να αναζητήσουν ένα συγκεκριμένο βιβλίο. Η συνομιλία αυτή των χρηστών – αναγνωστών με το βιβλίο μετατρέπει την απλή αναζήτηση ενός βιβλίου από ένα «μοναχικό» αναγνώστη σε ζωντανή διαδραστική κοινωνική δραστηριότητα. Όποια εκδοχή του βιβλιόφωνου και να χρησιμοποιηθεί, ομαδική ή ατομική, διευκολύνει την ανταλλαγή πληροφοριών μεταξύ πολλών ατόμων τη στιγμή ακριβώς που τις χρειαζόμαστε. Lykke-Olesen, A. & Nielsen, J. (2007) BibPhone- Adding Sound to the Children’s Library. IDC 07, June 6-8 2007 Aalborg, Denmark Reuter, K. & Druin, A. (2004) Bringing Together Children and Books: An Initial Descriptive Study of Children’s Book Searching and Selection Behavior in a Digital Library. Proceedings of the 67th Annual Meeting of the American Society for Information Science and Technology.
Κλοντ Λελούς

Ο Κλωντ Λελούς (γαλλικά: Claude Lelouch, 30 Οκτωβρίου 1937) είναι Γάλλος σκηνοθέτης, σεναριογράφος, κινηματογραφιστής, ηθοποιός και παραγωγός κινηματογραφικών ταινιών. Γεννημένος στο Παρίσι, ο Λελούς κέρδισε για την ταινία του Une Homme et Une Femme το Χρυσό Φοίνικα στο Φεστιβάλ των Καννών του 1966 , καθώς και δύο Όσκαρ (μεταξύ των οποίων και αυτό της "Καλύτερης Ξένης Ταινίας"). Το δραματικό και επικό μιούζικαλ Les Uns et les Autres (1981) θεωρείται από πολλούς το αριστούργημα του. Είναι γνωστός για την υπέρμετρη χρήση αυτοσχεδιασμού στους διαλόγους των ταινιών του.

 Le Propre de l'homme (1960) La Femme spectacle (1963) Une fille et des fusils (1964) Les Grands Moments (1965) Pour un Maillot Jaune (1965) Un homme et une femme (1966) Vivre pour vivre (1967) La Vie, l'amour, la mort (1968) 13 jours en France (1968) Un Homme qui me plaît (1969) Le Voyou (1970) Smic, Smac, Smoc (1971) L'aventure c'est l'aventure (1972) La Bonne Année (1973) Mariage (1974) Toute une vie (1974) Le Bon et les méchants (1975) Le Chat et la souris (1975) C'était un rendez-vous (1976) Si c'était à refaire (1976) Un autre homme, une autre chance (1977) Robert et Robert (1978) À nous deux (1979) Les Uns et les Autres (1980) Edith et Marcel (1982) Viva la vie (1983) Partir, revenir (1984) Attention bandits (1986) Un homme et une femme : vingt ans déjà (1986) Itinéraire d'un enfant gâté (1988) Il y a des jours... et des lunes (1989) La Belle Histoire (1992) Tout ça... pour ça ! (1992) Les Misérables (1995) Lumière et compagnie (1995) Hommes, femmes, mode d'emploi (1996) Hasards ou coïncidences (1997) Une pour toutes (1999) And now... Ladies and Gentlemen (2001) Les Parisiens (2004) Le bonheur c'est encore mieux que la vie (2005) Πολυμέσα σχετικά με το θέμα Claude Lelouch στο Wikimedia Commons Ο Κλωντ Λελούς στην IMDb Ο Κλωντ Λελούς στo Εcran-Noir Αρχειοθετήθηκε 2007-09-27 στο Wayback Machine.
Ποδοσφαιρική Ομοσπονδία Ουαλίας

Η Ποδοσφαιρική Ομοσπονδία της Ουαλίας (αγγλικά: Football Association of Wales, FAW, ουαλικά: Cymdeithas Bêl-droed Cymru, CBD) είναι το ανώτατο όργανο διοίκησης του ποδοσφαίρου στην Ουαλία. Είναι μέλος της FIFA και της UEFA. Κατέχει μόνιμη έδρα στο Διεθνές Ποδοσφαιρικό Συμβούλιο (IFAB), το οποίο είναι υπεύθυνο για τους κανονισμούς του Παιχνιδιού. Ιδρύθηκε το 1876 και είναι η τρίτη παλαιότερη εθνική ομοσπονδία στον κόσμο. Είναι υπεύθυνη για την οργάνωση και διοίκηση των εθνικών ομάδων ανδρών, γυναικών και νέων.

 Η Ποδοσφαιρική Ομοσπονδία της Ουαλίας ιδρύθηκε σε μια συνάντηση στις 2 Φεβρουαρίου 1876 στο ξενοδοχείο Wynnstay Arms στο Ρέξαμ, αρχικά για να επισημοποιήσουν τις ρυθμίσεις για την προσεχή αγώνα εναντίον της Σκωτίας. Τον Μάιο του 1876, σε μια νέα συνάντηση, αυτή τη φορά στην αίθουσα χορού του ομώνυμου ξενοδοχείου Wynnstay Hotel Arms στο Ruabon όπου συμφωνήθηκε το όνομα «Ποδοσφαιρική Ομοσπονδία Ουαλίας» και συντάχθηκε το καταστατικό. Το έμβλημα της ομοσπονδίας αποτελείται από τον Ουαλικό Δράκο, περιτριγυρισμένο από νάρκισσους μέσα σε θυρεό, ενώ στο κάτω μέρος εμπεριέχει κορδέλα με την επιγραφή gorau chwarae cyd chwarae που στα ουαλικά σημαίνει καλύτερο παιχνίδι συνεργατικό παιχνίδι. Στη νέα του εκδοχή, που παρουσιάστηκε το 2010, προβλέπεται και η προσθήκη της ονομασίας της ομοσπονδίας στην αγγλική γλώσσα FA Wales και CBD Cymru από το Cymdeithas Bêl-droed Cymru που στα ουαλικά σημαίνει Κοινωνία Ποδο-σφαίρου Ουαλίας. Επίσημος ιστότοπος
Θρυλόριο Ροδόπης

To Θρυλόριο είναι οικισμός του δήμου Κομοτηνής στο νομό Ροδόπης. Βρίσκεται 9,5 χιλιόμετρα ανατολικά της Κομοτηνής. Ο πληθυσμός του ανέρχεται σε 629 κατοίκους (2011). Ο πληθυσμός της ομώνυμης δημοτικής κοινότητας, που περιλαμβάνει και τους οικισμούς Ροδίτη (πληθ. 1.018 (2011)) και Φύλακα (πληθ. 272 (2011)) ήταν 1912 το 2021.

 Ο οικισμός ανεγέρθηκε μετά τη Συνθήκη της Λωζάνης, με τη συμβολή του Αυστραλού Ύπατου Αρμοστή των Προσφύγων, Τζορτζ Ντιβάιν Τρίλορ (G.D. Treloar), από το επώνυμο του οποίου πήρε την ονομασία του. Στο Θρυλόριο εγκαταστάθηκαν Πόντιοι πρόσφυγες. Λόγω της σχέσης με τον Τρίλορ, το 2015 επισκέφθηκε το χωριό ο Αυστραλός πρέσβης στην Ελλάδα.